CELEX: 32021D1202
Language: sk
Date: 2021-07-20 00:00:00
Title: Vykonávacie rozhodnutie Komisie (EÚ) 2021/1202 z 20. júla 2021 o určitých núdzových opatreniach v súvislosti s africkým morom ošípaných v Estónsku [oznámené pod číslom C(2021) 5559] (Iba estónske znenie je autentické) (Text s významom pre EHP)

22.7.2021   
               
               
                  SK
               
               
                  Úradný vestník Európskej únie
               
               
                  L 262/1
               
            
         VYKONÁVACIE ROZHODNUTIE KOMISIE (EÚ) 2021/1202
         z 20. júla 2021
         o určitých núdzových opatreniach v súvislosti s africkým morom ošípaných v Estónsku
         
            
               [oznámené pod číslom C(2021) 5559]
            
         
         (Iba estónske znenie je autentické)
         (Text s významom pre EHP)
         EURÓPSKA KOMISIA,
         so zreteľom na Zmluvu o fungovaní Európskej únie,
         so zreteľom na nariadenie Európskeho parlamentu a Rady (EÚ) 2016/429 z 9. marca 2016 o prenosných chorobách zvierat a zmene a zrušení určitých aktov v oblasti zdravia zvierat („právna úprava v oblasti zdravia zvierat“) (1), a najmä na jeho článok 259 ods. 1,
         keďže:
         
                     (1)
                  
                  
                     Africký mor ošípaných je infekčná vírusová choroba, ktorá postihuje držané a voľne žijúce ošípané a môže mať závažný vplyv na dotknutú populáciu zvierat a ziskovosť chovu, keďže môže narušiť premiestňovanie zásielok uvedených zvierat a produktov z nich v rámci Únie a vývoz do tretích krajín.
                  
               
                     (2)
                  
                  
                     V prípade výskytu ohniska afrického moru ošípaných u držaných ošípaných existuje vážne riziko šírenia uvedenej choroby do iných zariadení pre držané ošípané.
                  
               
                     (3)
                  
                  
                     Delegovaným nariadením 2020/687 (2) sa dopĺňajú pravidlá kontroly chorôb zo zoznamu uvedených v článku 9 ods. 1 písm. a), b) a c) nariadenia (EÚ) 2016/429 a vymedzených ako choroby kategórie A, B a C vo vykonávacom nariadení Komisie (EÚ) 2018/1882 (3). Konkrétne články 21 a 22 delegovaného nariadenia (EÚ) 2020/687 stanovujú zriadenie reštrikčného pásma v prípade výskytu ohniska choroby kategórie A vrátane afrického moru ošípaných a určité opatrenia, ktoré sa v nich majú uplatňovať. Okrem toho článok 21 ods. 1 uvedeného delegovaného nariadenia stanovuje, že reštrikčné pásmo má zahŕňať ochranné pásmo, pásmo dohľadu a v prípade potreby ďalšie reštrikčné pásma okolo ochranných pásiem a pásiem dohľadu alebo v ich blízkosti.
                  
               
                     (4)
                  
                  
                     Vo vykonávacom nariadení Komisie (EÚ) 2021/605 (4) sa stanovujú osobitné opatrenia na kontrolu afrického moru ošípaných. Konkrétne sa v článku 3 písm. a) uvedeného vykonávacieho nariadenia stanovuje zriadenie reštrikčného pásma v prípade výskytu ohniska afrického moru ošípaných u držaných ošípaných v súlade s článkom 21 ods. 1 delegovaného nariadenia (EÚ) 2020/687.
                  
               
                     (5)
                  
                  
                     Estónsko informovalo Komisiu o aktuálnej situácii v súvislosti s africkým morom ošípaných na svojom území po výskyte ohniska uvedenej choroby v kraji Harju, ktorý bol potvrdený 14. júla, a v súlade s delegovaným nariadením (EÚ) 2020/687 a vykonávacím nariadením (EÚ) 2021/605 zriadilo reštrikčné pásmo, ktoré zahŕňa ochranné pásma a pásma dohľadu, v ktorých sa uplatňujú všeobecné opatrenia na kontrolu chorôb stanovené v delegovanom nariadení (EÚ) 2020/687 s cieľom zabrániť ďalšiemu šíreniu uvedenej choroby.
                  
               
                     (6)
                  
                  
                     S cieľom predísť zbytočnému narušeniu obchodu v rámci Únie a vytváraniu neodôvodnených prekážok obchodu tretími krajinami je nevyhnutné v spolupráci s Estónskom vymedziť na úrovni Únie reštrikčné pásmo zahŕňajúce ochranné pásmo a pásmo dohľadu v súvislosti s africkým morom ošípaných v uvedenom členskom štáte.
                  
               
                     (7)
                  
                  
                     Vzhľadom na naliehavosť epidemiologickej situácie v Únii, pokiaľ ide o šírenie afrického moru ošípaných, je dôležité, aby sa opatrenia stanovené v tomto vykonávacom rozhodnutí uplatňovali čo najskôr.
                  
               
                     (8)
                  
                  
                     Opatrenia stanovené v tomto rozhodnutí sú v súlade so stanoviskom Stáleho výboru pre rastliny, zvieratá, potraviny a krmivá,
                  
               PRIJALA TOTO ROZHODNUTIE:
         
            Článok 1
            Estónsko zabezpečí, aby reštrikčné pásmo zriadené uvedeným členským štátom, v ktorom sa uplatňujú opatrenia stanovené pre ochranné pásma a pásma dohľadu v delegovanom nariadení (EÚ) 2020/687, zahŕňalo aspoň oblasti uvedené v prílohe k tomuto vykonávaciemu rozhodnutiu.
         
         
            Článok 2
            Toto rozhodnutie sa uplatňuje do 30. septembra 2021.
         
         
            Článok 3
            Toto rozhodnutie je určené Estónskej republike.
         
         
            V Bruseli 20. júla 2021
            
               
                  Za Komisiu
               
               Stella KYRIAKIDES
               
                  členka Komisie
               
            
         
         
            (1)  Ú. v. EÚ L 84, 31.3.2016, s. 1.
         
            (2)  Delegované nariadenie Komisie (EÚ) 2020/687 zo 17. decembra 2019, ktorým sa dopĺňa nariadenie Európskeho parlamentu a Rady (EÚ) 2016/429, pokiaľ ide o pravidlá prevencie a kontroly určitých chorôb zo zoznamu (Ú. v. EÚ L 174, 3.6.2020, s. 64).
         
            (3)  Vykonávacie nariadenie Komisie (EÚ) 2018/1882 z 3. decembra 2018 o uplatňovaní niektorých pravidiel prevencie a kontroly chorôb na kategórie chorôb zo zoznamu a o vytvorení zoznamu druhov a skupín druhov predstavujúcich značné riziko šírenia uvedených chorôb zo zoznamu (Ú. v. EÚ L 308, 4.12.2018, s. 21).
         
            (4)  Vykonávacie nariadenie Komisie (EÚ) 2021/605 zo 7. apríla 2021, ktorým sa stanovujú osobitné opatrenia na kontrolu afrického moru ošípaných (Ú. v. EÚ L 129, 15.4.2021, s. 1).
      
      
         
            PRÍLOHA
            
                        Oblasti vymedzené ako reštrikčné pásmo v Estónsku, ako sa uvádza v článku 1
                     
                     
                        Dátum ukončenia uplatňovania
                     
                  
                        Ochranné pásmo:
                        
                                    —
                                 
                                 
                                    
                                       Kiili vald: obce Kiili, Lähtse, Vaela, Sausti, Mõisaküla.
                                 
                              
                     
                        30. septembra 2021
                     
                  
                        Pásmo dohľadu:
                        
                                    —
                                 
                                 
                                    
                                       Kiili vald okrem obcí Kiili, Lähtse, Vaela, Sausti, Mõisaküla,
                                 
                              
                                    —
                                 
                                 
                                    
                                       Saku vald: obce Tammejärve, Kajamaa, Saustinõmme, Lokuti, Sookaera-Metsanurga, Tõdva, Kirdalu, Tagadi,
                                 
                              
                                    —
                                 
                                 
                                    
                                       Rae vald: obce Vaidasoo, Vaida, Patika, Suurest, Veskitaguse, Aaviku, Kautjala, Seli, Limu, Pajupea, Vaskjala, Jüri, Karla, Pildiküla, Lehmja, Kurna, Uuesalu, Assaku, Järveküla, Peetri, Rae.